

**ประกาศองค์การบริหารส่วนตำบลทุ่งอรุณ**

**เรื่อง การรับสมัครบุคคลเข้ารับการสรรหาเป็นคณะกรรมการการเลือกตั้งประจำ**

**องค์การบริหารส่วนตำบลทุ่งอรุณ**

**------------------------------------**

 ด้วยระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ ข้อ ๒๓๑ กำหนดให้ภายหลังระเบียบนี้มีผลใช้บังคับ ให้หัวหน้าพนักงานส่วนท้องถิ่นดำเนินการสรรหาบุคคลเป็นคณะกรรมการการเลือกตั้งประจำองค์กรปกครองส่วนท้องถิ่น เพื่อเสนอให้คณะกรรมการการเลือกตั้งพิจารณาแต่งตั้งคณะกรรมการการเลือกตั้งประจำองค์กรปกครองส่วนท้องถิ่น ให้แล้วเสร็จก่อนประกาศให้มีการเลือกตั้ง

 อาศัยอำนาจตามข้อ ๒๓๑ ประกอบข้อ ๓๔ ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ จึงประกาศรับสมัครบุคคลเข้ารับการสรรหาเป็นคณะกรรมการการเลือกตั้งประจำองค์การบริหารส่วนตำบลทุ่งอรุณ ดังต่อไปนี้

 **๑. ตำแหน่งที่แต่งตั้ง**

 คณะกรรมการการเลือกตั้งประจำองค์การบริหารส่วนตำบลทุ่งอรุณ จำนวน ...๓.... คน

1. **วัน เวลา และสถานที่รับสมัคร**

 ๒.๑ รับสมัครระหว่างวันที่ ๓ - ๗ กุมภาพันธ์ ๒๕๖๓

 ระหว่างเวลา ๐๘.๓๐ – ๑๖.๓๐ นาฬิกา

 ๒.๒ สถานที่รับสมัคร ห้องประชุมองค์การบริหารส่วนตำบลทุ่งอรุณ ชั้น ๒

 **๓. การขอรับใบสมัคร** ผู้สนใจสามารถขอรับใบสมัครได้ที่ องค์การบริหารส่วนตำบลทุ่งอรุณ

 **๔. การยื่นใบสมัคร**

 ผู้ประสงค์จะสมัครต้องยื่นใบสมัครตามแบบพิมพ์ที่กำหนดด้วยตนเองต่อปลัดองค์การบริหารส่วนตำบลทุ่งอรุณ พร้อมเอกสารหลักฐาน ดังต่อไปนี้

 ๔.๑ ใบสมัคร

 ๔.๒ รูปถ่ายหน้าตรง ไม่สวมหมวก ไม่ใส่แว่นตาดำ ขนาด ๒ นิ้ว จำนวน ๑ รูป

 ๔.๓ สำเนาบัตรประจำตัวประชาชน หรือสำเนาบัตรประจำตัวเจ้าหน้าที่ของรัฐ

 ๔.๔ สำเนาทะเบียนบ้าน หรือหลักฐานที่แสดงว่ามีภูมิลำเนา

 ๔.๕ ใบรับรองแพทย์ ที่แสดงว่าไม่เป็นบุคคลวิกลจริต หรือจิตฟั่นเฟือนไม่สมประกอบและติดยาเสพติดให้โทษ

 ๔.๖ สำเนาหลักฐานที่แสดงวุฒิการศึกษาสูงสุด (ถ้ามี) เช่น สำเนาปริญญาบัตร หรือสำเนาหลักฐานอื่นใดที่แสดงว่าเป็นผู้สำเร็จการศึกษา

-๒-

 **๕. คุณสมบัติและลักษณะต้องห้ามของผู้สมัคร**

 **๕.๑ ต้องมีคุณสมบัติ ดังต่อไปนี้**

(๑) เป็นข้าราชการหรือเจ้าหน้าที่อื่นของรัฐที่ปฏิบัติหน้าที่ในเขตอำเภอโชคชัย หรือเป็นผู้มีสิทธิเลือกตั้งที่มีภูมิลำเนาในเขตอำเภอโชคชัย

 (๒) มีสัญชาติไทยโดยการเกิด

 (๓) มีอายุไม่ต่ำกว่าสามสิบปีบริบูรณ์ในวันสมัคร

 (๔) มีความเป็นกลางทางการเมืองและมีความซื่อสัตย์สุจริต

 **๕.๒ ต้องไม่มีลักษณะต้องห้าม ดังต่อไปนี้**

 (๑) ติดยาเสพติดให้โทษ

 (๒) เป็นภิกษุ สามเณร นักพรต หรือนักบวช

 (๓) อยู่ในระหว่างถูกเพิกถอนสิทธิเลือกตั้งไม่ว่าคดีนั้นจะถึงที่สุดแล้วหรือไม่

 (๔) วิกลจริตหรือจิตฟั่นเฟือนไม่สมประกอบ

 (๕) อยู่ระหว่างถูกระงับการใช้สิทธิสมัครรับเลือกตั้งเป็นการชั่วคราวหรือถูกเพิกถอนสิทธิสมัครรับเลือกตั้ง

 (๖) เคยถูกสั่งให้พ้นจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่ หรือถือว่ากระทำการทุจริตหรือประพฤติมิชอบในวงราชการ

 (๗) เคยต้องคำพิพากษาอันถึงที่สุดว่ากระทำการอันเป็นการทุจริตในการเลือกตั้ง

 (๘) ต้องคำพิพากษาถึงที่สุดว่ากระทำความผิดตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น ไม่ว่าจะได้รับโทษหรือไม่ได้รับโทษ โดยพ้นโทษหรือต้องคำพิพากษามายังไม่ถึงห้าปีนับถึงวันเลือกตั้ง แล้วแต่กรณี

 (๙) เป็นข้าราชการหรือพนักงานส่วนท้องถิ่น หรือลูกจ้างขององค์กรปกครองส่วนท้องถิ่น

ผู้สนใจขอทราบรายละเอียดเพิ่มเติมได้ที่สำนักงานองค์การบริหารส่วนตำบลทุ่งอรุณ

จึงประกาศให้ทราบโดยทั่วกัน

ประกาศ ณ วันที่ ...๒๗.... เดือน ....มกราคม..... พ.ศ. ....๒๕๖๓.....



 (....นายพิสิษฐ์ พงศ์พัชรพร...))

 ปลัดองค์การบริหารส่วนตำบลทุ่งอรุณ